జాతీయస్థాయిలో పురస్కారాలు అందుకున్న సినీ ప్రముఖులను గౌరవించే విషయంలో తెలుగు చిత్ర సీమలోని డొల్లతనం మరోసారి బట్టబయలు అయింది. తాజాగా దాదా సాహెబ్ ఫాల్కే అవార్డు గ్రహీత, కళాతపస్వి కె. విశ్వనాథ్ సన్మానం సమయంలో సినీ ప్రముఖులు వ్యవహరించిన తీరుపై విమర్శలు వెల్లువెత్తుతున్నాయి.భారతీయ సినిమాకు దిశానిర్దేశం చేసిన పెద్దలను గౌరవించే సంప్రదాయం... కోలీవుడ్, బాలీవుడ్తో పోల్చుకుంటే... టాలీవుడ్లో తక్కువనే చెప్పాలి. సీనియర్లకు తగిన గుర్తింపు ఇవ్వడం, అవార్డ్స్ వేడుకల్లోనూ వారికి సమున్నత స్థానం కల్పించడం, ఇతర పరిశ్రమలకు తెలిసినంతగా మనోళ్లకు తెలీదని అంటుంటారు. గతంలోనూ ఎన్నో సందర్భాల్లో సీనియర్లను తగిన విధంగా సత్కరించడంలో తెలుగువారు విఫలమైన ఘటనలు ఉన్నాయి. ఇదే విధంగా కళా తపస్వి విషయంలోనూ మనోళ్లు వ్యవహరించిన తీరు విమర్శల పాలవుతోంది.తెలుగు చిత్ర సీమ గర్వించదగ్గ దర్శక దిగ్గజాల్లో అగ్రజుడిగా పేరుగాంచిన వ్యక్తి కళాతపస్వి కె. విశ్వనాథ్. ఆయన దాదాసాహెబ్ ఫాల్కే అవార్డును అందుకున్న వచ్చిన సందర్భంగా అత్యంతవైభవంగా సన్మాన కార్యక్రమం నిర్వహించబోతున్నట్లు హోరెత్తించిన సినీ పెద్దలు.. చివరకు తుస్సుమనిపించారు. దర్శకుల సంఘం చేయాలనుకున్న ఈ కార్యక్రమంలో తామూ భాగస్వాములం అవుతామని స్వయంగా చిత్రసీమలోని వివిధ విభాగాల వారూ ప్రకటించారు. అయితే ఈ కార్యక్రమం జరిగిన తీరు పట్ల కె.విశ్వనాథ్ సహా.. పరిశ్రమలోని ఇతర పెద్దలు సైతం అసంతృప్తి వ్యక్తం చేయడం విశేషం.గడిచిన ఐదు దశాబ్దాల కాలంలో కె. విశ్వనాథ్ తీర్చిద్దిన హీరోలు, హీరోయిన్లు ఎందరో ఉన్నారు. అలానే ఆయన చిత్రాలతో వెలుగులోకి వచ్చిన సాంకేతిక నిపుణులూ అనేక మంది ఉన్నారు. ఈ కార్యక్రమంలో వారు కనిపించపోవడం అతి పెద్ద లోటుగా భావిస్తున్నారు. ముఖ్యంగా హీరో హీరోయిన్ల గైర్హాజరుపై అందరూ పెదవి విరుస్తున్నారు. సాంస్కృతిక కార్యక్రమాలు బోర్ కొట్టించాయని చాలామంది విమర్శించారు. ఇదిలా ఉంటే... కొందరు సినీ ప్రముఖులు మధ్యలోనే సభ నుంచి నిష్క్రమించడం మరికొందరికి విస్మయాన్ని కలిగించింది. ఈ విషయాన్ని ముఖ్యఅతిథిగా విచ్చేసిన గవర్నర్ నరసింహన్ ప్రస్తావించడం విశేషం.ఇక కార్యక్రమంలో మధ్యలోనే హాలు సగం ఖాళీ అయిపోగా... మిలిగిన వారు స్టేజీపై జరుగుతున్న దానితో సంబంధంలేకుండా వ్యవహరించిన తీరుపై స్వయంగా కె. విశ్వనాథ్ సైతం అసహనం వ్యక్తం చేశారు. ఏమైనా దాదాసాహెబ్ ఫాల్కే వంటి ప్రతిష్ఠాత్మక పురస్కారం అందుకున్న పెద్దాయన పట్ల పరిశ్రమ వ్యవహరించిన తీరుపై సర్వత్రా విమర్శలు వెల్లువెత్తుతున్నాయి. మరి ఇకముందైనా సినీ పెద్దలు ఇలాంటి సంఘటనలు చోటు చేసుకోకుండా జాగ్రత్త వహిస్తారేమో చూడాలి.
jaatiiyasthaayilo puraskaaraalu andukunna cinee pramukhulanu gowravinche vishayamlo telugu chitra seemaloni dollatanam marosari battabayalu ayindi. taajaagaa daadaa saheb falke avaardu graheeta, kalatapasvi ke. vishwanath sanmanam samayamlo cinee pramukhulu vyavaharinchina teerupai vimarsalu velluvettutunnaay.bhaarateeya sinimaaku disanirdesam chesina peddalanu gowravinche sampradaayam... kolivud, balivudtho polchukunte... talivudlo takkuvane cheppali. seeniyarlaku tagina gurtimpu ivvadam, awards vedukallonu vaariki samunnata sthaanam kalpinchadam, itara parisramalaku telisinantagaa manollaku teleedani antuntaaru. gatamloonuu enno sandarbhaallo seeniyarlanu tagina vidhamgaa satkarinchadamlo teluguvaaru viphalamaina ghatanalu unnaayi. ide vidhamgaa kalaa tapasvi vishayamloonuu manollu vyavaharinchina teeru vimarsala paalavutondi.telugu chitra seema garvinchadagga darsaka diggajaallo agrajudigaa paerugaanchina vyakti kalatapasvi ke. vishwanath. aayana dadasaheb falke avaardunu andukunna vachina sandarbhamgaa atyantavaibhavamgaa sanmana kaaryakramam nirvahinchabothunnatla horettinchina cinee peddalu.. chivaraku tussumanipinchaaru. darsakula sangham cheyalanukunna ee kaaryakramamlo taamuu bhagaswamulam avutamani swayamgaa chitraseemaloni vividha vibhaagaala vaaruu prakatinchaaru. ayithe ee kaaryakramam jarigina teeru patla ke.vishwanath sahaa.. parisramalooni itara peddalu saitam asantrupti vyaktam cheyadam visesham.gadichina aidu dasaabdaala kaalamlo ke. vishwanath teerchiddina heerolu, heroinlu endaro unnaaru. alaane aayana chitraalato veluguloki vachina saanketika nipunuluu aneka mandi unnaaru. ee kaaryakramamlo vaaru kanipinchapovadam athi pedda lotugaa bhaavistunnaaru. mukhyamgaa heero heroinla gairhajarupai andaruu pedavi virustunnaaru. saamskrutika kaaryakramaalu bor kottinchaayani chaalaamandi vimarsinchaaru. idila unte... kondaru cinee pramukhulu madhyalone sabha nunchi nishkraminchadam marikondariki vismayaanni kaliginchindi. ee vishayaanni mukhyatidhiga vichesina gavarnar narasimhan prastaavinchadam visesham.ika kaaryakramamlo madhyalone haalu sagam khaalii aipoga... miligina vaaru stageepai jarugutunna daanitho sambandhamlekunda vyavaharinchina teerupai swayamgaa ke. vishwanath saitam asahanam vyaktam chesaru. emaina dadasaheb falke vanti pratishtaatmaka puraskaaram andukunna peddaayana patla parisrama vyavaharinchina teerupai sarvatra vimarsalu velluvettutunnaay. mari ikamundainaa cinee peddalu ilanti sanghatanalu chotu chesukokunda jaagratta vahistaaremo chudali.